సెల్ఫీ పిచ్చి సమాజంలో పడిపోతున్న మానవ విలువలకు అద్దం పడుతోంది. సందర్భంతో పని లేకుండా, మానవత్వం మరిచిపోయి సెల్ఫీల మత్తులో మునిగిపోతున్నారు కొందరు. ఈ పిచ్చితోనే కొందరు ప్రాణాల మీదకు తెచ్చుకుంటుండగా, మరికొందరు సెల్ఫీలతో వికృత ఆనందం పొందుతున్నారు. తాజాగా, నందమూరి హరికృష్ణ రోడ్డు ప్రమాదానికి గురికావడం, నార్కట్ పల్లి కామినేని ఆసుపత్రిలో కన్నుమూయడం తెలిసింది. అయితే, ఈ ఘటనలో ఇప్పుడు బయటకు వచ్చిన ఓ సెల్ఫీ ఫోటో సభ్యసమాజానికి సిగ్గు చేటుగా అనిపిస్తోంది. హైదరాబాద్ కామినేని ఆస్పత్రిలో హరికృష్ణ మృతదేహం వద్ద కొందరు ఆస్పత్రి సిబ్బంది మృతదేహంతో సెల్ఫీ తీసుకున్నారంటూ ఓ ఫోటో సోషల్ మీడియాలో హల్ చల్ చేస్తోంది.
selfi picchi samaajamlo padipotunna manava viluvalaku addam padutondi. sandarbhamto pani lekunda, maanavatvam marichipoyi selphila mattulo munigipotunnaru kondaru. ee picchitone kondaru praanaala meedaku tecchukuntundagaa, marikondaru selphilatho vikruta aanandam pondutunnaaru. taajaagaa, nandamuri harikrishna roddu pramaadaaniki gurikavadam, narcat palli kaamineni aasupatrilo kannumuyadam telisindi. ayithe, ee ghatanalo ippudu bayataku vachina oo selfi photo sabhyasamaajaaniki siggu chetugaa anipistondi. hyderabad kaamineni aaspatrilo harikrishna mrutadeham vadda kondaru aaspatri sibbandi mrutadehamtho selfi teesukunnarantu oo photo soshal medialo hal chal chestondi.